ddrg/super_eurlex huggingface dataset:
Ehdotus: neuvoston asetus yhteisön pyyntikiintiöiden jakamisesta Grönlannin vesillä vuodeksi 1999 annetun neuvoston asetuksen (EY) N:o 54/1999 muuttamisesta /* KOM/99/0472 lopull. */





Ehdotus: NEUVOSTON ASETUS yhteisön pyyntikiintiöiden jakamisesta Grönlannin vesillä vuodeksi 1999 annetun neuvoston asetuksen (EY) N:o 54/1999 muuttamisesta (komission esittämä) PERUSTELUT Kolmannen pöytäkirjan [1] 1 artiklan 2 kohdan mukaisesti yhteisöllä on oikeus 70 prosenttiin Grönlannin villakuoretta koskevasta TACista. Tämä säännös perustuu siihen, että itäisen Grönlannin villakuorekannan hoidosta vastaavat Grönlanti, Islanti ja Norja yhdessä. Tämänvuotisissa kolmenvälisissä neuvotteluissa tehtiin sopimus, jonka mukaan vuonna 1999 kyseinen TAC on 1 285 000 tonnia. Kolmannen pöytäkirjan nojalla yhteisön pyyntikiintiö Grönlannin vesillä on 98 945 tonnia, ja kun tästä vähennetään Färsaarille, Islannille ja Norjalle myönnetyt määrät, jäsenvaltioiden nettokiintiö on 48 945 tonnia. [1] EYVL L 351, 31.12.1994, s. 1. Neuvoston asetuksessa (EY) N:o 54/1999 [2] vahvistetaan 1 420 000 tonnin TACin perusteella vastaavaksi yhteisön pyyntikiintiöksi 109 340 tonnia. [2] EYVL L 13, 18.1.1999, s. 81. Tämän ehdotuksen tarkoituksena on perusteena olevan TACin muuttamisesta seuraavien toimenpiteiden täytäntöönpano. Ehdotus: NEUVOSTON ASETUS yhteisön pyyntikiintiöiden jakamisesta Grönlannin vesillä vuodeksi 1999 annetun neuvoston asetuksen (EY) N:o 54/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 [3] ja erityisesti sen 8 artiklan 4 kohdan, [3] EYVL L 389, 31.12.1992, s. 1. Asetus sellaisena kuin se on muutettuna asetuksella (EY) N:o 1181/98 (EYVL L 164, 9.6.1998, s. 1). ottaa huomioon komission ehdotuksen, sekä katsoo, että (1) neuvoston asetuksessa (EY) N:o 54/1999 [4] vahvistetaan vuodeksi 1999 villakuoren yhteisön saaliskiintiö Grönlannin vesillä vuosien 1998/1999 TAC:n perusteella, [4] EYVL L 13, 18.1.1999, s. 81. (2) kyseisen TAC:n tarkistus on tällä välin johtanut yhteisön osuuden muuttumiseen, ja (3) asetus (EY) N:o 54/1999 on muutettava vastaavasti, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 54/1999 liitteessä I villakuoretta koskevat maininnat tämän asetuksen liitteen mukaisesti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Yhteisön pyyntikiintiöiden jako Grönlannin vesillä vuodeksi 1999 >TAULUKON PAIKKA>
Ehdotus: neuvoston asetus yhteisön tuotantohinnan vahvistamisesta asetuksen (ETY) N:o 3759/92 liitteessä III luetelluille kalastustuotteille kalastusvuodeksi 2000 /* KOM/99/0586 lopull. */





Ehdotus : NEUVOSTON ASETUS yhteisön tuotantohinnan vahvistamisesta asetuksen (ETY) N:o 3759/92 liitteessä III luetelluille kalastustuotteille kalastusvuodeksi 2000 (komission esittämä) PERUSTELUT Kalastus- ja vesiviljelytuotealan yhteisestä markkinajärjestelystä annetussa asetuksessa (ETY) N:o 3759/92 säädetään, että yhteisön tuottajahinta on säilyketeollisuuteen tarkoitetun tonnikalan osalta vahvistettava tarkasti määritellyt kaupalliset ominaisuudet täyttävälle tuotteelle niiden keskihintojen perusteella, jotka on edustavilla tukkumarkkinoilla tai edustavissa satamissa todettu merkittävälle osalle yhteisön tuotannosta sitä kalastusvuotta, jolle hinta vahvistetaan, edeltävien kolmen kalastusvuoden aikana. Yhteisön keskihinta on laskenut vuosina 1997 ja 1998, mutta se aleni jyrkästi vuoden 1999 kuuden ensimmäisen kuukauden aikana. Koska yhteisön tuottajahinta on samaan aikaan pysynyt lähellä markkinoiden keskihintaa, komissio ehdottaa, että yhteisön tuottajahintaa alennetaan tonnikalan osalta kaksi prosenttia kalastusvuonna 2000. Ehdotus : NEUVOSTON ASETUS EUROOPAN UNIONIN NEUVOSTO, joka ON ANTANUT TÄMÄN ASETUKSEN: 1 artikla >TAULUKON PAIKKA> 2 artikla Tehty Brysselissä Neuvoston puolesta Puheenjohtaja >TAULUKON PAIKKA>
Ehdotus: NEUVOSTON ASETUS asetuksen (ETY) N:o 3759/92 liitteessä II lueteltujen kalastustuotteiden ohjehinnoista kalastusvuodeksi 2000

(komission esittämä)

PERUSTELUT

Kalastus- ja vesiviljelyalan yhteisestä markkinajärjestelystä annetussa asetuksessa (ETY) N:o 3759/92 säädetään, että kullekin liitteessä II luetellulle tuotteelle on vahvistettava ohjehinta niiden hintojen keskiarvon perusteella, jotka on edustavilla markkinoilla tai edustavissa satamissa todettu merkittävälle osalle yhteisön tuotannosta sitä kalastusvuotta, jolle hinta vahvistetaan, välittömästi edeltävän kolmen kalastusvuoden ajalta.

Kyseisten tuotteiden hinnat ovat laskeneet keskipitkällä ja lyhyellä aikavälillä, mikä johtuu suurelta osin kansainvälisten markkinoiden hintakehityksestä. Tästä syystä komissio ehdottaa, että kalastusvuonna 2000 yhteisön ohjehintoja alennettaisiin kahdella prosentilla seepian ja katkarapujen (muut Penaeidae-lajit) osalta sekä yhdellä prosentilla hammasahvenen ja pagellien, Illex-lajin kalmarien, meritursaan, grönlanninturskan ja kokonaisen ja fileoidun kummeliturskan osalta.

Markkinahintojen kehityksen ja ohjehintojen tason perusteella Ommastrephes sagittatus -lajin kalmareiden ja Parapenaeus -lajin katkarapujen ohjehintoja ei kuitenkaan pitäisi muuttaa.

Toisaalta Loligo patagonica -lajin kalmarien ohjehintaa olisi nostettava kaksi prosenttia, koska sen hinnat ovat nousseet merkittävästi keskipitkällä aikavälillä.

Ehdotus:

NEUVOSTON ASETUS

asetuksen (ETY) N:o 3759/92 liitteessä II lueteltujen kalastustuotteiden ohjehinnoista kalastusvuodeksi 2000

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 [1], sellaisena kuin se on muutettuna asetuksella (ETY) N:o 3318/94 [2], ja erityisesti sen 9 artiklan 3 kohdan,

[1] _ EYVL L 388, 31.12.1992, s. 1.

[2] _ EYVL L 350, 31.12.1994, s. 15.

ottaa huomioon komission ehdotuksen,

sekä katsoo seuraavaa:

(1) Asetuksen (ETY) N:o (ETY) 3759/92 9 artiklan 1 kohdassa säädetään, että kullekin mainitun asetuksen liitteessä II luetellulle tuotteelle tai tuoteryhmälle vahvistetaan ohjehinta jokaisen kalastusvuoden osalta.

(2) Kyseisten tuotteiden hinnoista ja mainitun asetuksen 9 artiklan 2 kohdassa vahvistetuista perusteista tällä hetkellä saatavilla olevien tietojen perusteella näitä hintoja olisi nostettava, ne olisi pidettävä samana tai niitä olisi laskettava kalalajeittain kalastusvuodeksi 2000,

ON ANTANUT TÄMÄN ASETUKSEN:

1 artikla

Ohjehinnat asetuksen (ETY) N:o 3759/92 liitteessä II lueteltujen tuotteiden sekä niihin viittaavien laatuluokkien osalta vahvistetaan 1 päivästä tammikuuta 31 päivään joulukuuta 2000 tämän asetuksen liitteessä esitetyllä tavalla.

2 artikla

Tämä asetus tulee voimaan 1 päivänä tammikuuta 2000.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

LIITE II

(euroa/tonni)

>TAULUKON PAIKKA>

>TAULUKON PAIKKA>
Ehdotus: neuvoston päätös Euroopan yhteisön ja Kamputsean kuningaskunnan välisen tekstiilituotteiden kauppaa koskevan sopimuksen tekemisestä /* KOM/99/0547 lopull. */





Ehdotus: NEUVOSTON PÄÄTÖS Euroopan yhteisön ja Kamputsean kuningaskunnan välisen tekstiilituotteiden kauppaa koskevan sopimuksen tekemisestä (komission esittämä) PERUSTELUT Komissio on neuvotellut Euroopan yhteisön ja Kamputsean kuningaskunnan välisen sopimuksen tekstiilituotteiden kaupasta neuvoston 10 päivänä marraskuuta 1997 antamien neuvotteluohjeiden mukaisesti. Komissio parafoi kyseisen sopimuksen 3 päivänä helmikuuta 1999. Heinäkuun 12 päivänä 1999 tehdyn neuvoston päätöksen 1999/553/EY [1] mukaisesti kyseistä sopimusta on sovellettu väliaikaisesti 1 päivästä elokuuta 1999 sopimuksen virallista tekemistä odotettaessa. [1] EYVL L 215, 13.8.1999, s. 1. Näin ollen komissio pyytää neuvostoa hyväksymään oheisen ehdotuksen neuvoston päätökseksi Euroopan yhteisön ja Kamputsean kuningaskunnan välisen tekstiilituotteiden kauppaa koskevan sopimuksen tekemisestä. Ehdotus: NEUVOSTON PÄÄTÖS Euroopan yhteisön ja Kamputsean kuningaskunnan välisen tekstiilituotteiden kauppaa koskevan sopimuksen tekemisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut Euroopan yhteisön puolesta Euroopan yhteisön ja Kamputsean kuningaskunnan välisen tekstiilituotteiden kauppaa koskevan sopimuksen, joka parafoitiin 3 päivänä helmikuuta 1999. (2) Heinäkuun 12 päivänä 1999 tehdyn neuvoston päätöksen 1999/553/EY [2] mukaisesti kyseistä sopimusta on sovellettu väliaikaisesti 1 päivästä elokuuta 1999 odotettaessa sen tekemiseksi tarvittavien menettelyjen saattamista päätökseen. [2] EYVL L 215, 13.8.1999, s. 1. ON PÄÄTTÄNYT SEURAAVAA: 1 artikla Hyväksytään tekstiilituotteiden kauppaa Kamputsean kuningaskunnan kanssa koskeva sopimus. 2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa Euroopan yhteisön ja Kamputsean kuningaskunnan välinen sopimus. Sopimuksen teksti on tämän päätöksen liitteenä. Tehty Brysselissä Neuvoston puolesta Puheenjohtaja
Ehdotus neuvoston asetukseksi tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 745/1999 muuttamisesta /* KOM/99/0623 lopull. */





Ehdotus NEUVOSTON ASETUKSEKSI tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 745/1999 muuttamisesta (komission esittämä) PERUSTELUT 1. Erään jäsenvaltion esittämän pyynnön johdosta komissio on tarkastellut mahdollisuutta muuttaa turskaa koskevien yhteisön autonomisten tariffikiintiöiden avaamisesta ja hoidosta annettua asetusta (EY) N:o 745/1999. 2. Tämän tutkimuksen perusteella todettiin, että on tarpeellista korottaa turskaa koskevat tariffikiintiöt, jotta voidaan varmistaa yhteisön markkinoiden tarpeet, tämän haittaamatta näiden tuotteiden markkinoita tai vaarantamatta yhteisön tuottajien etuja. Edellä esitetyt asiat ovat liitteenä olevan asetuksen tavoitteina. Ehdotus NEUVOSTON ASETUKSEKSI tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 745/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen [1], [1] EYVL C sekä katsoo seuraavaa: 1) Asetuksella (EY) N:o 745/1999 [2] neuvosto avasi autonomisen tariffikiintiön tietyille kalastustuotteille. [2] EYVL L 96, 10.4.1999, s. 1. 2) Yhteisön teollisuuden tarpeiden tyydyttämiseksi järjestysnumeroltaan oleva 09.2753 olevien turskien kiintiön määrä ei ole riittävä. Kiintiön määrää olisi sen vuoksi korotettava 1 päivästä huhtikuuta 1999, jotta tätä kiintiötä voidaan käyttää keskeytyksettä, ON ANTANUT TÄMÄN ASETUKSEN: 1 artikla Vahvistetaan asetuksen (EY) N:o 745/1999 tariffikiintiön, jonka järjestysnumero on 09.2753, määräksi 75.000 tonnia. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS 1. TOIMENPITEEN NIMI Ehdotus neuvoston asetukseksi (EY) tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 745/1999 muuttamisesta. 2. BUDJETTIKOHTA / -KOHDAT 12 luvun 120 momentti. 3. OIKEUSPERUSTA Euroopan yhteisön perustamissopimuksen 26 artikla. 4. TOIMENPITEEN KUVAUS 4.1 Toimenpiteen yleistavoite Yhteisön jalostusteollisuuden tarpeiden huomioon ottamisen varmistaminen suotuisin edellytyksin. 5. RAHOITUSVAIKUTUKSET 5.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) >TAULUKON PAIKKA> Ylimääräinen tulonmenetys: 846.720 EUR. 6. PETOSTEN TORJUNTATOIMET Tariffikiintiöiden hallinnoinnista annetuissa säännöksissä säädetään petosten ja säännösten vastaisen toiminnan estämiseksi ja niiltä suojautumiseksi tarvittavista toimenpiteistä.
Ehdotus: neuvoston päätös yhteisön kannasta EY-Meksiko-yhteisneuvostossa väliaikaisen sopimuksen 3, 4, 5, 6 ja 12 artiklan soveltamisesta /* KOM/2000/0009 lopull. - CNS 2000/0024 */





Ehdotus: NEUVOSTON PÄÄTÖS Yhteisön kannasta EY-Meksiko-yhteisneuvostossa väliaikaisen sopimuksen 3, 4, 5, 6 ja 12 artiklan soveltamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 47 artiklan 2 kohdan viimeisen virkkeen, 55 ja 133 artiklan yhdessä 300 artiklan 3 kohdan ensimmäisen alakohdan kanssa, ottaa huomioon komission ehdotuksen [4], [4] EYVL C ottaa huomioon Euroopan parlamentin lausunnon [5], [5] EYVL C sekä katsoo seuraavaa: (1) Euroopan yhteisön ja Meksikon yhdysvaltojen kauppaa ja kaupan liitännäistoimia koskeva väliaikainen sopimus tuli voimaan 1 päivänä heinäkuuta 1998. (2) Väliaikaisen sopimuksen 3 artiklassa määrätään, että yhteisneuvosto päättää järjestelyistä ja aikataulusta tavaroiden kaupan asteittaiseksi ja vastavuoroiseksi vapauttamiseksi. (3) Väliaikaisen sopimuksen 4 artiklassa määrätään, että yhteisneuvosto päättää tarkoituksenmukaisista järjestelyistä ja aikataulusta sovittujen julkisten hankintojen markkinoiden asteittaiseksi ja molemminpuoliseksi avaamiseksi vastavuoroisuuden perusteella. (4) Väliaikaisen sopimuksen 5 artiklan 1 kohdassa määrätään, että yhteisneuvosto luo kilpailusääntöjen täytäntöönpanosta vastuussa oleville viranomaisille yhteistyö- ja yhteensovittamismekanismit. (5) Väliaikaisen sopimuksen 6 artiklan 2 kohdassa määrätään, että yhteisneuvosto päättää neuvottelumekanismista molempia osapuolia tyydyttävien ratkaisujen löytämiseksi henkisen omaisuuden suojaa koskevissa vaikeuksissa. (6) Väliaikaisen sopimuksen 12 artiklassa määrätään, että yhteisneuvosto päättää erityisestä kauppaa tai kaupan liitännäistoimia koskevien riitojen sovittelumenettelystä, joka on WTO:n vastaavien kyseisen alan määräysten mukainen. ON PÄÄTTÄNYT SEURAAVAA: 1 artikla Euroopan yhteisön ja Meksikon yhdysvaltojen kauppaa ja kaupan liitännäistoimia koskevalla väliaikaisella sopimuksella perustetussa yhteisneuvostossa vahvistettava yhteisön kanta kyseisen sopimuksen 3, 4, 5, 6 ja 12 artiklan soveltamisesta on esitetty liitteenä olevassa yhteisneuvoston päätösluonnoksessa. Tehty Brysselissä Neuvoston puolesta Puheenjohtaja
Ehdotus: neuvoston päätös, merentakaisten maiden ja alueiden assosioinnista Euroopan yhteisöön tehdyn päätöksen 91/482/ETY voimassaolon jatkamisesta /* KOM/2000/0156 lopull. */





Ehdotus: NEUVOSTON PÄÄTÖS, merentakaisten maiden ja alueiden assosioinnista Euroopan yhteisöön tehdyn päätöksen 91/482/ETY voimassaolon jatkamisesta (komission esittämä) PERUSTELUT Nykyisen päätöksen merentakaisten maiden ja alueiden assosioinnista Euroopan yhteisöön voimassaolo lakkaa 29. helmikuuta 2000. Uuden neuvoston päätöksen valmistelu aloitettiin vuoden 1999 alussa (komission tiedonanto KOM(1999) 163 lopullinen, 20.5.1999). Komissio ei kuitenkaan voi antaa ehdotustaan riittävän ajoissa, jotta neuvosto voisia vahvistaa päätöksensä ennen 1. maaliskuuta 2000. Tästä syystä komissio ehdottaa oikeudellisesti sääntelemättömän tilan, joka olisi ristiriidassa EY:n perustamissopimuksen 187 artiklan kanssa, välttämiseksi nykyisen assosiointipäätöksen voimassaolon jatkamista enintään vuodella. Ehdotus: NEUVOSTON PÄÄTÖS, merentakaisten maiden ja alueiden assosioinnista Euroopan yhteisöön tehdyn päätöksen 91/482/ETY voimassaolon jatkamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 187 artiklan, ottaa huomioon komission ehdotuksen, sekä katsoo seuraavaa: (1) Odoteltaessa uuden merentakaisten maiden ja alueiden assosioinnista Euroopan yhteisöön tehtävän neuvoston päätöksen voimaantuloa on syytä jatkaa päätöksen 91/482/ETY [1], sellaisena kuin se on muutettuna päätöksellä 97/803/EY [2], säännösten voimassaoloa uuden päätöksen voimaantuloon mutta korkeintaan 28 päivään helmikuuta 2001 asti. [1] EYVL L 263, 19.9.1991, s. 1 [2] EYVL L 329, 29.11.1997, s. 50 ON TEHNYT TÄMÄN PÄÄTÖKSEN: 1 artikla Muutetaan päätöksen 91/482/ETY 240 artiklan 1 kohta seuraavasti: "Tämä päätös on voimassa 28 päivään helmikuuta 2001 asti". 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 29 päivästä helmikuuta 2000. Tehty Brysselissä Neuvoston puolesta Puheenjohtaja
Ehdotus neuvoston päätös Kahden varsinaisen jäsenen korvaamisesta Euroopan sosiaalirahaston komiteaan /* KOM/2000/0187 lopull. */





Ehdotus NEUVOSTON PÄÄTÖS Kahden varsinaisen jäsenen korvaamisesta Euroopan sosiaalirahaston komiteaan (komission esittämä) PERUSTELUT Euroopan sosiaalirahaston komitean varsinaisten jäsenten korvaaminen (1) Rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 47 artiklassa säädetään, että komissiota avustaa tavoitteen 3 osalta perustamissopimuksen 147 artiklan nojalla perustettu komitea. (2) Kyseisen komitean toimintaa koskevat yksityiskohtaiset säännöt annetaan mainitun asetuksen 49 artiklassa. (3) Tämän artiklan mukaan komiteassa on kustakin jäsenvaltiosta kaksi hallituksen, kaksi työntekijäjärjestöjen ja kaksi työnantajajärjestöjen edustajaa. Neuvosto nimittää komission ehdotuksesta jäsenet ja varajäsenet kolmeksi vuodeksi. (4) Neuvosto nimitti 12. lokakuuta 1998 komission ehdotuksesta Euroopan sosiaalirahaston komiteaan varsinaiset ja varajäsenet lokakuun 23. päivän 1998 ja lokakuun 22. päivän 2001 väliseksi ajaksi. (5) kymmenen varsinaisen jäsenen ja neljän varajäsenen eroamisen vuoksi komissio esittää neuvostolle tämän ehdotuksen päätökseksi näiden jäsenten korvaamisesta 22 päivänä lokakuuta 2001 päättyväksi toimikaudeksi. Ehdotus NEUVOSTON PÄÄTÖS Kahden varsinaisen jäsenen korvaamisesta Euroopan sosiaalirahaston komiteaan EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 147 artiklan, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 ja erityisesti sen 47 ja 49 artiklan, [1] [1] EYVL L 161, 26.6.1999, s. 1 ks seur. ottaa huomioon varsinaisten ja varajäsenten nimeämisestä Euroopan sosiaalirahaston komiteaan 12 päivänä lokakuuta 1998 annetun neuvosteon päätöksen, [2] [2] EYVL C 330, 28.10.1998, s. 1. ottaa huomioon komission ehdotuksen, sekä katsoo seuraavaa: (1) Neuvosto on nimennyt komission ehdotuksesta 12 päivänä lokakuuta 1998 tehdyllä päätöksellään Euroopan sosiaalirahaston komiteaan varsinaiset ja varajäsenet 22 päivänä lokakuuta 2001 päättyväksi toimikaudeksi. (2) Ottaen huomioon, että samanaikaisesti kymmenen varsinaista jäsentä ja neljä varajäsentä ovat eronneet. (3) Varsinaiset ja varajäsenet olisi nimettävä Euroopan sosiaalirahaston komiteaan kolmen vuoden pituiseksi kaudeksi. (4) Hallituksen edustajien ryhmä. Työnantajien edustajien ryhmä. Työntekijöiden edustajien ryhmä. (5) On aiheellista nimetä Euroopan sosiaalirahaston komiteaan varsinaiset jäsenet vapautuneille paikoille, ON PÄÄTTÄNYT SEURAAVAA: 1 artikla Euroopan sosiaalirahaston komiteaan varsinaisiksi jäseniksi nimetään jäljellä olevaksi 22. lokakuuta 2001 asti: katso liite. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä Neuvoston puolesta Puheenjohtaja ANNEXE >TAULUKON PAIKKA>
Komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämästä muutoksesta, joka koskee neuvoston yhteistä kantaa ehdotuksesta Euroopan parlamentin ja neuvoston direktiiviksi elintarvikkeena käytettävistä kaakao- ja suklaatuotteista, komission ehdotusta muuttava EY:n perustamissopimuksen 250 artiklan 2 kohdan nojalla esittämä /* KOM/2000/0286 lopull. - COD 96/0112 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämästä muutoksesta, joka koskee neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVIKSI elintarvikkeena käytettävistä kaakao- ja suklaatuotteista KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla PERUSTELUT EY:n perustamissopimuksen 251 artiklan 2 kohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää jäljempänä lausuntonsa parlamentin ehdottamasta tarkistuksesta. Komissio liittää mukaan 250 artiklan 2 kohdan nojalla muutetun ehdotuksen, joka sisältää parlamentin tarkistuksen, jonka komissio on hyväksynyt. 1. Asian tausta a) Ehdotuksen tavoite: Tämä asia on osa yhteisön sääntöjen yksinkertaistamismenettelyä, josta sovittiin Edinburghissa vuoden 1992 joulukuussa kokoontuneessa Eurooppa-neuvostossa. Ehdotuksen tavoitteena on siten yksinkertaistaa ja korvata direktiivi 73/241/ETY ja mukauttaa säännökset elintarvikkeisiin sovellettavaan yhteisön lainsäädäntöön. Sen tavoitteena on myös taata tuotteiden vapaa liikkuvuus säätämällä muiden mahdollisten kasvirasvojen kuin kaakaovoin lisäämistä koskevat säännöt; nykyisin voimassa olevassa direktiivissä (73/241/ETY) säädetään, että jäsenvaltiot voivat sallia tai kieltää muiden kasvirasvojen kuin kaakaovoin lisäämisen. Tällä hetkellä muiden kasvirasvojen kuin kaakaovoin käyttö on sallittu ainoastaan seitsemässä jäsenvaltiossa. b) Komission ehdotuksen direktiiviksi vahvistamispäivä (KOM (1995) 722 lopullinen): 17.4.1996. c) Päätös toimitettiin Euroopan parlamentille ja neuvostolle: 30.5.1996. d) TSK:n lausunto: 31.10.1996. e) Euroopan parlamentti antoi ensimmäisen lausuntonsa 23. lokakuuta 1997. f) Komission muutettu ehdotus: KOM (1997) 682 lopullinen, 2.2.1998. g) Yhteisen kannan vahvistamispäivä: 28.10.1999. h) Komission tiedonanto yhteisestä kannasta: SEK (1999) 1912 lopullinen, 18.11.1999. i) Euroopan parlamentti hyväksyi 15.3.2000 toisessa käsittelyssä myönteisen päätöslauselman, joka sisältää yhden tarkistuksen yhteiseen kantaan. 2. Komission lausunto Euroopan parlamentin tarkistuksesta Tarkistuksen tavoitteena on lisätä yhteisen kannan johdanto-osan 14 perustelukappaleen jälkeen yksi perustelukappale, jossa säädetään erityisesti, että komissio tutkii, minkälaista tukea yhteisö voi tässä asiassa antaa kaakaota tai muita kasvirasvoja tuottaville kehitysmaille. Tämä tarkistus on komission politiikan mukainen, ja komissio voi sen hyväksyä.